ประกาศนายทะเบียนสมาคม
ประจำกรุงเทพมหานคร
เรื่อง จดทะเบียนแก้ไขเพิ่มเติมข้อบังคับของสมาคม

ด้วย นายธัชพล ธนิกโชตกอบกุล ผู้รับมอบอำนาจ ได้ยื่นคำร้องขอจดทะเบียนการแก้ไขเพิ่มเติม
ข้อบังคับของสมาคมการศึกษาและเรียนรู้อย่างอิสระเพื่อความยั่งยืน โดยมีใจความสำคัญ ดังนี้

แก้ไขเพิ่มเติมข้อบังคับ ข้อ ๘, ข้อ ๑๓, ข้อ ๑๕, ข้อ ๒๐, ข้อ ๒๓, ข้อ ๓๑ และข้อ ๓๓
ความว่า

ข้อ ๘ การสมัครเข้าเป็นสมาชิกสมาคม ให้ผู้ประสงค์จะสมัครเข้าเป็นสมาชิกของสมาคมยื่นใบสมัคร
ต่อเลขาธิการ โดยมีสมาชิกสามัญรับรองหนึ่งคน และให้เลขาธิการตรวจสอบคุณสมบัติของผู้สมัครและนำเข้า
สู่การพิจารณาของคณะกรรมการเพื่อพิจารณาอนุมัติ เมื่อที่ประชุมคณะกรรมการมีมติอนุมัติแล้ว ให้เลขาธิการ
แจ้งให้ผู้สมัครทราบโดยเร็ว

ข้อ ๑๓ ให้มีคณะกรรมการบริหารคณะหนึ่งทำหน้าที่บริหารกิจการของสมาคม มีจำนวนอย่างน้อยห้าคน
แต่ไม่เกินสิบห้าคน คณะกรรมการบริหารนี้ได้มาจากการเลือกตั้งของที่ประชุมใหญ่ของสมาคมเป็นผู้เลือก
นายกสมาคมหนึ่งคน อุปนายกหนึ่งคน และเลขาธิการหนึ่งคน และให้นายกสมาคมเลือกสมาชิกสามัญ
เป็นกรรมการบริหารเพิ่มเติมได้อีกไม่เกินสิบสองคน เพื่อดำรงตำแหน่งกรรมการบริหารในตำแหน่งที่ได้กำหนดไว้
และตามความเหมาะสม โดยมีตำแหน่งและหน้าที่โดยสังเขปดังต่อไปนี้

๑๓.๑ นายกสมาคม ทำหน้าที่เป็นหัวหน้าในการบริหารกิจการของสมาคม
และคณะกรรมการบริหารของสมาคมเป็นผู้แทนสมาคมในการติดต่อกับบุคคลภายนอกและทำหน้าที่
เป็นประธานในที่ประชุมคณะกรรมการบริหาร และการประชุมใหญ่ของสมาคม

๑๓.๒ อุปนายก ทำหน้าที่เป็นผู้ช่วยนายกสมาคมในการบริหารกิจการสมาคม
ปฏิบัติหน้าที่ที่นายกสมาคมได้มอบหมายและทำหน้าที่แทนนายกสมาคม เมื่อนายกสมาคมไม่อยู่หรือไม่สามารถ
จะปฏิบัติหน้าที่ได้ แต่การทำหน้าที่แทนนายกสมาคมให้อุปนายกตามลำดับตำแหน่งเป็นผู้กระทำการแทน

๑๓.๓ เลขาธิการ ทำหน้าที่เกี่ยวกับงานธุรการของสมาคมทั้งหมด เป็นหัวหน้าเจ้าหน้าที่
ของสมาคมในการปฏิบัติกิจการของสมาคมและปฏิบัติตามคำสั่งของนายนายกสมาคม ตลอดจนทำหน้าที่
เป็นเลขานุการในการประชุมต่าง ๆ ของสมาคม

๑๓.๔ เหรัญญิก ทำหน้าที่เกี่ยวกับการเงินทั้งหมดของสมาคม เป็นผู้จัดทำบัญชีรายรับ รายจ่าย บัญชีงบดุลของสมาคม และเก็บเอกสารหลักฐานต่าง ๆ ของสมาคมไว้เพื่อตรวจสอบ

๑๓.๕ ปฏิคม ทำหน้าที่ในการให้การต้อนรับแขกของสมาคม เป็นหัวหน้าในการจัดเตรียมสถานที่ของสมาคม และจัดเตรียมสถานที่ประชุมต่าง ๆ ของสมาคม

๑๓.๖ นายทะเบียน ทำหน้าที่เกี่ยวกับทะเบียนสมาชิกทั้งหมดของสมาคม ประสานงานกับเหรัญญิกในการเรียกเก็บเงินค่าบำรุงสมาคมจากสมาชิก

๑๓.๗ ประชาสัมพันธ์ ทำหน้าที่เกี่ยวกับการเผยแพร่กิจการและชื่อเสียงเกียรติคุณของสมาคมให้สมาชิก และบุคคลทั่วไปให้เป็นที่รู้จักแพร่หลาย

๑๓.๘ กรรมการบริหารตำแหน่งอื่น ๆ ตามความเหมาะสม ซึ่งคณะกรรมการบริหารเห็นสมควรกำหนดให้มีขึ้น โดยมีจำนวนเมื่อรวมกับตำแหน่งกรรมการบริหารตามข้างต้นแล้วจะต้องไม่เกินกว่าจำนวนที่ข้อบังคับได้กำหนดไว้ แต่ถ้าคณะกรรมการบริหารมีได้กำหนดตำแหน่ง ก็ดีอ่าว่าเป็นกรรมการบริหารกลางคณะกรรมการบริหาร

ข้อ ๑๕ ตำแหน่งกรรมการบริหารสมาคม ถ้าต้องว่างลงก่อนครบกำหนดตามวระก็ให้คณะกรรมการบริหารแต่งตั้งสมาชิกสามัญหรือวิสามัญคนใดคนหนึ่งที่เห็นสมควรเข้าดำรงตำแหน่งแทนตำแหน่งที่ว่างลงนั้น แต่ผู้ดำรงตำแหน่งแทนจะอยู่ในตำแหน่งได้เท่ากับวาระของผู้ที่ตนแทนเท่านั้นหรือมอบหมายให้กรรมการในตำแหน่งอื่นทำแทนก็ได้

ข้อ ๒๐ การประชุมคณะกรรมการบริหารจะต้องมีกรรมการบริหารเข้าร่วมประชุมไม่น้อยกว่ากึ่งหนึ่งของกรรมการบริหารที่มีอยู่ทั้งหมดจึงจะถือว่าครบองค์ประชุม มติของที่ประชุมคณะกรรมการบริหารถ้าข้อบังคับมิได้กำหนดไว้เป็นอย่างอื่น ก็ให้ถือคะแนนเสียงข้างมากเป็นเกณฑ์แต่ถ้าคะแนนเสียงเท่ากัน ก็ให้ประธานในการประชุมเป็นผู้ชี้ขาด ซึ่งการประชุมกรรมการบริหารอาจเลือกการประชุมทางไกล (การประชุมผ่านระบบอิเล็กทรอนิกส์) ก็ได้

ข้อ ๒๓ คณะกรรมการบริหารต้องจัดให้มีการประชุมใหญ่สามัญประจำปี ปีละหนึ่งครั้งภายในเดือนธันวาคมทุกปี หรือหากมีความจำเป็นสามารถเลื่อนออกไปได้แต่ต้องไม่เกิน ๙๐ วันนับจากวันสิ้นสุดของปีปฏิทิน

เล่ม ๑๔๐ ตอนที่ ๔

หน้า ๒๒๐
ราชกิจจานุเบกษา
๑๒ มกราคม ๒๕๖๖

ข้อ ๓๑ สาขาสมาคมประกอบไปด้วยคณะกรรมการสาขาสมาคมจำนวนไม่น้อยกว่าห้าคน ไม่เกินเก้าคน โดยคณะกรรมการสาขาสมาคมจะต้องเป็นสมาชิกของสมาคม ประธานสาขาสมาคมมาจาก การแต่งตั้งกรรมการบริหารสมาคมคนใดคนหนึ่งทำหน้าที่ การประชุมคณะกรรมการสาขาสมาคมให้อนุโลมใช้ ตามข้อ ๑๙ ข้อ ๒๐ และข้อ ๒๑ ของข้อบังคับนี้

ข้อ ๓๓ การเงินและทรัพย์สินทั้งหมดให้อยู่ในความรับผิดชอบของคณะกรรมการบริหาร เงินสดของสมาคมถ้ามี ให้นำฝากไว้ธนาคารพาณิชย์ในกำกับของธนาคารแห่งประเทศไทย หรือตามมติ ของคณะกรรมการเห็นสมควร

นายทะเบียนสมาคมประจำกรุงเทพมหานคร ได้มีคำสั่งให้รับจดทะเบียนแกไขเพิ่มเติมข้อบังคับ ของสมาคมรายนี้แล้ว เลขทะเบียนที่ จ. ๔/๒/ว/2565 ตั้งแต่วันที่ 29 สิงหาคม พ.ศ.2565
ฉะนั้น อาศัยอำนาจตามความในมาตรา 82 และมาตรา 84 แห่งประมวลกฎหมายแพ่งและพาณิชย์
จึงประกาศให้ทราบโดยทั่วกัน

ประกาศ ในวันที่ 29 สิงหาคม พ.ศ. 2565
รัชฤทธิ์ พยัคฆ์
ผู้อำนวยการส่วนการรักษาความสงบเรียบร้อย 2 กิตติราชการแทน อธิบดีกรมการปกครอง นายทะเบียนสมาคมประจำกรุงเทพมหานคร